মোহাম্মদ ইব্রাহিম (ফুটবলার)

মোহাম্মদ ইব্রাহিম (জন্ম: ১৬ অক্টোবর ১৯৯৭) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন। ২০১৬–১৭ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৭–১৮ মৌসুমে তিনি ঢাকা আবাহনীতে যোগদান করেছেন, তবে ঢাকা আবাহনীর হয়ে একটি ম্যাচেও অংশগ্রহণ না করে তিনি একই মৌসুমে সাইফে যোগদান করেছেন। ২০১৮–১৯ মৌসুমে, তিনি সাইফ হতে বসুন্ধরা কিংসে যোগদান করেছেন, যেখানে তিনি ১৪ ম্যাচে ২টি গোল করেছেন। ২০২২–২৩ মৌসুমে, তিনি বসুন্ধরা কিংস হতে বাংলাদেশী ক্লাব শেখ রাসেলে যোগদান করেছেন। ২০১৮ সালে, ইব্রাহিম বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৩ ম্যাচে ৪টি গোল করেছেন। দলগতভাবে, ইব্রাহিম এপর্যন্ত ৩টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন। মোহাম্মদ ইব্রাহিম ১৯৯৭ সালের ১৬ই অক্টোবর তারিখে বাংলাদেশের কক্সবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৮ সালের ১লা অক্টোবর তারিখে, মাত্র ২০ বছর ১১ মাস ১৬ দিন বয়সে, বাম পায়ে ফুটবল খেলায় পারদর্শী ইব্রাহিম লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮১তম মিনিটে আক্রমণভাগের খেলোয়াড় মাহবুবুর রহমান সুফিলের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে ইব্রাহিম সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৩ মাস ১৯ দিন পর, বাংলাদেশের জার্সি গায়ে প্রথম গোলটি করেন; ২০২০ সালের ১৯শে জানুয়ারি তারিখে, শ্রীলঙ্কার বিরুদ্ধে ম্যাচের সর্বশেষ গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ৯ আগস্ট ২০২২ পর্যন্ত হালনাগাদকৃত। "International friendlies • Regular"। ইউরোস্পোর্ট (ইংরেজি ভাষায়)। ১ অক্টোবর ২০১৮। সংগ্রহের তারিখ ৭ এপ্রিল ২০২১।  "Bangladesh vs. Sri Lanka"। ন্যাশনাল-ফুটবল-টিমস (ইংরেজি ভাষায়)। ১৯ জানুয়ারি ২০২০। সংগ্রহের তারিখ ৭ এপ্রিল ২০২১।  Strack-Zimmermann, Benjamin (১০ নভেম্বর ২০২১)। "Bangladesh vs. Seychelles"। National Football Teams। সংগ্রহের তারিখ ২৪ মার্চ ২০২২।  "Bangladesh - Seychelles 1:1 (Friendlies 2021, November)"। worldfootball.net। সংগ্রহের তারিখ ২৪ মার্চ ২০২২।  "Bangladesh - Turkmenistan"। www.the-afc.com। সংগ্রহের তারিখ ৯ আগস্ট ২০২২।  "Bangladesh vs. Turkmenistan - 11 June 2022 - Soccerway"। int.soccerway.com। সংগ্রহের তারিখ ৯ আগস্ট ২০২২।  "Bangladesh - Turkmenistan 1:2 (Asian Cup Qual. 2023, 3rd Round Group E)"। worldfootball.net। সংগ্রহের তারিখ ৯ আগস্ট ২০২২।  "Malaysia - Bangladesh"। www.the-afc.com। সংগ্রহের তারিখ ৯ আগস্ট ২০২২।  "Malaysia vs. Bangladesh - 14 June 2022 - Soccerway"। int.soccerway.com। সংগ্রহের তারিখ ৯ আগস্ট ২০২২।  "Malaysia - Bangladesh 4:1 (Asian Cup Qual. 2023, 3rd Round Group E)"। worldfootball.net। সংগ্রহের তারিখ ৯ আগস্ট ২০২২।  সকারওয়েতে মোহাম্মদ ইব্রাহিম (ইংরেজি) ট্রান্সফারমার্কেটে মোহাম্মদ ইব্রাহিম (ইংরেজি) ওয়ার্ল্ডফুটবল.নেটে মোহাম্মদ ইব্রাহিম (ইংরেজি) ইএসপিএন এফসিতে মোহাম্মদ ইব্রাহিম (ইংরেজি) ন্যাশনাল-ফুটবল-টিমস.কমে মোহাম্মদ ইব্রাহিম (ইংরেজি)